
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1372 

8 Σεπτεμβρίου 2004 


ΑΠΟΦΑΣΕΙ Σ 

Αριθ. οικ. 285870 

Καθορισμός των αναγκαίων συμπληρωματικών μέτρων 
εφαρμογής του Καν(ΕΚ) 884/2001 της Επιτροπής σχε¬ 
τικά με τα συνοδευτικά έγγραφα μεταφοράς των 
αμπελοοινικών προϊόντων και των βιβλίων που πρέπει 
να τηρούνται στον αμπελοοινικό τομέα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Ν. 992/1979 «περί οργανώσεως των διοικητικών 
Υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπάίκάς Κοινότητας και 
ρυθμίσεως συναφών θεσμικών και οργανωτικών θεμά¬ 
των» (ΦΕΚ 280/Α/1979) και ιδιαίτερα το άρθρο 22 αυτού, 
καθώς και του άρθρου 1, παρ. 1, 2, 3 του Ν. 1338/1983 
(ΦΕΚ 34/Α/1983) «περί εφαρμογής του Κοινοτικού Δικαί¬ 
ου» όπως τροποποιήθηκε από το άρθρο 6 του Ν. 1440/ 
1984 περί συμμετοχής της Ελλάδας στο κεφάλαιο της Ευ¬ 
ρωπαϊκής Κοινότητας Άνθρακος και Χάλυβα και του Ορ¬ 
γανισμού Εφοδιασμού ΕΥΡΑΤΟΜ (ΦΕΚ 70/Α/1984) και 
του άρθρου 65του Ν. 1892/1990 (Α 101). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985) 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α/1992) «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (ΦΕΚ 115/Α/1987) όπως έχει αντικατα- 
σταθείαπότο άρθρο 1 παραγρ.2ατουΝ. 2469/1997 (ΦΕΚ 
38/Α/1997). 

3. Το Ν.Δ. 243/1969 «περί βελτιώσεως και προστασίας 
της αμπελουργικής παραγωγής» (ΦΕΚ 144/Α/25.7.1969), 
όπως τροποποιήθηκε με τον Ν. 427/1976 «περί αντικατα- 
στάσεως, συμπληρώσεως και καταργήσεως ενιαίων δια¬ 
τάξεων του Ν.Δ. 243/1969» (ΦΕΚ 230/Α/31.8.1976). 

4. Τον Ν. 396/1976 περί «οινολογικών κατεργασιών και 
εμπορίας οίνων» (ΦΕΚ 198/Α/31.7.1976). 

5. Τον Καν(ΕΟΚ) 2719/1992 της Επιτροπής (Ε 276/ 
19.9.1992), περί συνοδευτικού διοικητικού εγγράφου για 


την κυκλοφορία, βάσει καθεστώτος αναστολής προϊό¬ 
ντων που υπόκεινται σε ειδικό φόρο κατανάλωσης. 

6. Τον Καν(ΕΟΚ) 3649/1992 της Επιτροπής (I. 369/ 
18.12.1992), σχετικά με απλουστευμένο συνοδευτικό έγ¬ 
γραφο για την ενδοκοινοτική κυκλοφορία προϊόντων υπο¬ 
κειμένων σε ειδικό φόρο κατανάλωσης, για τα οποία έχει 
καταβληθεί φόρος και τα οποία έχουν διατεθεί στην κα¬ 
τανάλωση στο κράτος μέλος αποστολής. 

7. Τον Καν(ΕΚ) 1493/1999 του Συμβουλίου (Ε 179/ 

14.7.1999) για την Κοινή Οργάνωση Αγοράς των Αμπελο- 
οινικών. 

8. Τον Καν(ΕΚ) 884/2001 της Επιτροπής (Ε 128/10.5.2001) 
σχετικά με τα συνοδευτικά έγγραφα μεταφοράς των 
αμπελοοινικών προϊόντων και των βιβλίων που πρέπει να 
τηρούνται στον αμπελοοινικό τομέα. 

9. Τον Καν (ΕΚ) 1623/2000 της Επιτροπής (Ε 194/ 

31.7.2000) , σχετικά με τους μηχανισμούς αγοράς. 

10. Τον Καν(ΕΚ) 1622/2000 της Επιτροπής (Ε 194/ 

31.7.2000) , σχετικά με τις οινολογικές πρακτικές και επε¬ 
ξεργασίες. 

11. Τον Καν (ΕΚ) 883/2001 της Επιτροπής (Ε128/ 

10.5.2001) , σχετικά μετά προϊόντα του αμπελοοινικού το¬ 
μέα στις συναλλαγές με τις τρίτες χώρες. 

12. Τον Καν (ΕΚ) 1282/2001 της Επιτροπής (Ε 176/ 

29.6.2001) , σχετικά με τις πληροφορίες για την αναγνώ¬ 
ριση των προϊόντων και την παρακολούθηση της αγοράς 
στον αμπελοοινικό τομέα και για την τροποποίηση του 
Καν(ΕΚ) 1623/2000. 

13. Τον Καν (ΕΚ) 2729/2000 της Επιτροπής (Ε 316/ 
15.12.2000), σχετικά με τις λεπτομέρειες εφαρμογής 
όσον αφορά τους ελέγχους στον αμπελοοινικό τομέα. 

14. Τον Καν(ΕΚ) 753/2002 της Επιτροπής (Ε 118/ 
4.5.2002), σχετικά με την περιγραφή, την ονομασία, την 
παρουσίαση και την προστασία ορισμένων αμπελοοινι- 
κών προϊόντων. 

15. Την υπ’ αριθμ. 388052/8.8.2001 (ΦΕΚ 1089/Β/21-8- 
2001) απόφαση του Υπουργού Γεωργίας «Εφαρμογή του 
Καν(ΕΚ) 2729/00 της Επιτροπής σχετικά με τις λεπτομέ¬ 
ρειες εφαρμογής όσον αφορά τους ελέγχους στον αμπε- 
λοοινικό τομέα». 

16. Την υπ’ αριθμ. 230642/15.3.2004 απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων με θέμα «Ανάθεση αρμοδιοτήτων στους 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υφυπουργούς Αγροτικής Ανάπτυξης καιΤροφίμων Ευάγ¬ 
γελο Μπασιάκο και Αλέξανδρο Κοντό» που δημοσιεύθηκε 
στο ΦΕΚ 525/Β/23.3.2004 και διορθώθηκε με το ΦΕΚ 
553/Β/31.3.2004. 

17. Το γεγονός ότι από την εφαρμογή των διατάξεων 
της παρούσας απόφασης δενπροκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Με την παρούσα απόφαση καθορίζονται τα αναγκαία 
συμπληρωματικά μέτρα εφαρμογής του Καν(ΕΚ) 884/ 
2001 (Ε128) της Επιτροπής σχετικά με τα συνοδευτικά έγ¬ 
γραφα μεταφοράς των αμπελοοινικών προϊόντων και των 
βιβλίων που πρέπει να τηρούνται στον αμπελοοινικό το¬ 
μέα. 

ΤΙΤΛΟΣ I: ΣΥΝΟΔΕΥΤΙΚΑ ΕΓΓΡΑΦΑ ΓΙΑ ΤΙΣ ΜΕΤΑΦΟ¬ 
ΡΕΣ ΤΩΝ ΑΜΠΕΛΟΟΙΝΙΚΩΝ ΠΡΟΪΟΝΤΩΝ. 

ΑΡΘΡΟ 1 

1. Κάθε φυσικό ή νομικό πρόσωπο, κάθε ομάδα παρα¬ 
γωγών, συμπεριλαμβανομένου κάθε εμπορευόμενου χω¬ 
ρίς κατάστημα, που διαμένει ή έχει έδρα στο τελωνειακό 
έδαφος της Κοινότητας, ο οποίος διενεργεί ή για τον 
οποίο διενεργείται μεταφορά αμπελοοινικών προϊόντων, 
οφείλει να συντάξει με ευθύνη του ένα έγγραφο το οποίο 
συνοδεύει τα προϊόντα αυτά, αποκαλούμενο εφεξής «συ¬ 
νοδευτικό έγγραφο». 

Το συνοδευτικό έγγραφο περιλαμβάνει τουλάχιστον τις 
ενδείξεις που αναφέρονται στο άρθρο 3 παραγρ.1 του 
Καν(ΕΚ) 884/01 της Επιτροπής, σύμφωνα με τις οδηγίες 
του Παραρτήματος II του ίδιου Κανονισμού. 

Όταν το συνοδευτικό έγγραφο γίνεται σύμφωνα με τον 
Καν(ΕΟΚ) 2719/92 ή τον Καν(ΕΟΚ) 3649/92, πρέπει να πε¬ 
ριλαμβάνει και όλες τις ενδείξεις που προβλέπονται 
στους Κανονισμούς αυτούς. 

2. Συνοδευτικό έγγραφο σύμφωνα με το άρθρο 3 παρα- 
γρ. 2 του Καν(ΕΚ) 884/01 θεωρείται: 

α. Για τα προϊόντα τα οποία υπόκεινται στις διατυπώσεις 
κυκλοφορίας που προβλέπονται από τις διατάξεις της 
οδηγίας 92/12/ΕΟΚ. 

- Ένα Συνοδευτικό Διοικητικό Έγγραφο (Σ.Δ.Ε.) ή εμπο¬ 
ρικό έγγραφο, το οποίο συντάσσεται σύμφωνα με τον 
Καν(ΕΟΚ) 2719/92 (ΥΠΟΔΕΙΓΜΑ I) και αφορά την περί¬ 
πτωση θέσης σε κυκλοφορία προϊόντων με αναστολή των 
ειδικών φόρων κατανάλωσης. 

- Ένα Απλοποιημένο Συνοδευτικό Διοικητικό Έγγραφο 
(Α.Σ.Δ.Ε) ή εμπορικό έγγραφο, το οποίο συντάσσεται 
σύμφωνα με τον Καν(ΕΟΚ) 3649/92 (ΥΠΟΔΕΙΓΜΑ II) και 
αφορά την περίπτωση ενδοκοινοτικής κυκλοφορίας προϊ¬ 
όντων για τα οποία έχει πληρωθεί ο ειδικός φόρος κατα¬ 
νάλωσης και έχουν διατεθεί στην κατανάλωση στο Κρά- 
τος-Μέλος αποστολής. 

β. Για τα προϊόντα τα οποία δεν υπόκεινται στις διατυ¬ 
πώσεις κυκλοφορίας που προβλέπονται από τις διατάξεις 
της οδηγίας 92/12/ΕΟΚ (ΕΕΕ76 της 23.3.1992 σελ. 1): 

- Το ΥΠΟΔΕΙΓΜΑ III ή το ΥΠΟΔΕΙΓΜΑ IV (Δελτίο Απο¬ 
στολής) τα οποία έχουν συνταχθεί σύμφωνα με τον 
Καν(ΕΚ) 884/01 της Επιτροπής. 

3. Το συνοδευτικό έγγραφο ΣΔΕ ή ΑΣΔΕ πρέπει να προ¬ 
σκομίζεται από τον ενδιαφερόμενο φορέα στην αρμόδια 
Δ/νση Αγροτικής Ανάπτυξης/Γεωργίας για τους σχετι¬ 
κούς ελέγχους και εγγραφές πριν την αποστολή των 
προϊόντων και εφόσον απαιτείται, σύμφωνα με ειδικότε¬ 
ρες διατάξεις που ακολουθούν. Στην περίπτωση αυτή δεν 


απαιτείται και η έκδοση του συνοδευτικού εγγράφου του 
Υποδείγματος III. 

4. Σε κάθε περίπτωση διακίνησης για την οποίαπροβλέ- 
πεται, για τους ασκούντες οικονομική δραστηριότητα 
στην Ελλάδα, έκδοση συνοδευτικών φορολογικών στοι¬ 
χείων, αυτά θα εκδίδονται ανεξάρτητα από την έκδοση 
οποιουδήποτε άλλου παραστατικού και σύμφωνα με τις 
ισχύουσες φορολογικές διατάξεις, επιτρεπομένης της 
συνένωσης των φορολογικών στοιχείων με τα λοιπά συ¬ 
νοδευτικά έγγραφα της παρούσας, εφόσον είναι δυνατή 
η συλλειτουργία τους. 

ΑΡΘΡΟ 2 

1. Ο αριθμός αναφοράς που αναγράφεται σε κάθε συ¬ 
νοδευτικό έγγραφο και που προβλέπεται στο άρθρο 3 πα- 
ράγρ. 1γ) του Καν(ΕΚ) 884/01 είναι προεκτυπωμένος επί 
του συνοδευτικού εγγράφου και χορηγείται: 

- Από τις αρμόδιες Τελωνειακές Αρχές για τις περιπτώ¬ 
σεις του άρθρου 1 παραγρ.2ατης παρούσης και σύμφω¬ 
να με όσα προβλέπουν οι οικείες διατάξειςτου Υπουργεί¬ 
ου Οικονομίας και Οικονομικών και οι συναφείς Κανονι¬ 
σμοί για την έκδοση του ΣΔΕ ή ΑΣΔΕ. 

- Από τις Δ/νσεις Αγροτικής Ανάπτυξης / Γεωργίας των 
Ν.Α., κατόπιν αίτησης του ενδιαφερομένου για τις περι¬ 
πτώσεις του άρθρου 1 παραγρ. 2β της παρούσης. 

Οι αριθμοί αναφοράς στη περίπτωση που δίνονται από 
τις Δ/νσεις Αγροτικής Ανάπτυξης/ Γεωργίας των Ν.Α. 
έχουν την εξής μορφή: ΚΑ/Ε/Α, όπου 

ΚΑ: Κωδικός Αριθμός της Δ/νσης Αγροτικής Ανάπτυ¬ 
ξης/ Γεωργίας της Ν.Α. 

Ε: Το Έτος για το οποίο χορηγείται ο αριθμός Αναφο¬ 
ράς. 

Α: Ένας πενταψήφιος Αριθμός από 00001 -99999. 

Παράδειγμα: 42/04/12500. 

Ο Κωδικός Αριθμός (ΚΑ) για κάθε μια από τις Δ/νσεις 
Αγροτικής Ανάπτυξης / Γ εωργίας των Ν.Α. της χώρας εί¬ 
ναι αυτός που εμφαίνεται στο Παράρτημα I της παρού¬ 
σης. Στην περίπτωση κατά την οποία τα αμπελοοινικό 
προϊόντα συνοδεύονται με το Υπόδειγμα III οι αριθμοί 
αναφοράς υποχρεωτικά χορηγούνται από τις κατά τό¬ 
πους Δ/νσεις Αγροτικής Ανάπτυξης/Γ εωργίας των Ν.Α.. 

Στην περίπτωση κατά την οποία τα αμπελοοινικό προϊό¬ 
ντα συνοδεύονται με το Υπόδειγμα IV (Δελτίο Αποστολής) 
οι αριθμοί αναφοράς ταυτίζονται με αυτούς που χορη¬ 
γούνται από τη φορολογική αρχή, με την προϋπόθεση ότι 
γνωστοποιούνται από τον ενδιαφερόμενο φορέα στη 
Δ/νση Αγροτικής Ανάπτυξης / Γ εωργίας της Ν.Α.. 

Οι Δ/νσεις Αγροτικής Ανάπτυξης/Γεωργίας των Ν.Α., 
τηρούν σχετικό μητρώο όπου αναγράφονται οι φορείς 
και οι αριθμοί αναφοράς που τους χορηγούν οι ίδιες ή οι 
αρμόδιες αρχές του Υπουργείου Οικονομίας και Οικονο¬ 
μικών. 

2. Εφόσοντο συνοδευτικό έγγραφο συνοδεύει μεταφο¬ 
ρά αμπελοοινικού προϊόντος σε δοχεία ονομαστικού 
όγκου μεγαλύτερου των 60 λίτρων, ο αριθμός αναφοράς 
χορηγείται από την αρμόδια αρχή, όπως αυτή ορίζεται 
στηνπαράγραφο 1 του παρόντος άρθρου, το όνομα καιη 
έδρα της οποίας αναφέρονται στο συνοδευτικό έγγραφο. 

Το πρωτότυπο και το αντίγραφο του δεόντως συμπλη¬ 
ρωμένου συνοδευτικού εγγράφου επικυρώνονται πριν 
και παράλληλα με τη διενέργεια κάθε μεταφοράς από την 
αρμόδια αρχή από όπου αρχίζει η μεταφορά. 

Στην περίπτωση χρησιμοποίησης ενός διοικητικού εγ¬ 
γράφου ή ενός εμπορικού εγγράφου, σύμφωνα με τον 
Καν(ΕΟΚ) 2719/92 (ΣΔΕ), ή ενός απλοποιημένου συνο¬ 
δευτικού εγγράφου ή ενός εμπορικού εγγράφου σύμφω¬ 
να με τον Καν(ΕΟΚ) 3649/92 (ΑΣΔΕ), τα αντίγραφα αριθ. 
1 (για τον αποστολέα) και αριθ. 2 (για τον παραλήπτη) επι¬ 
κυρώνονται έκτων προτέρων σύμφωνα με την διαδικασία 
της προηγούμενης παραγράφου. 

ΑΡΘΡΟ 3 

1. Δεν απαιτείται συνοδευτικό έγγραφο για τη μεταφο¬ 
ρά των αμπελοοινικών προϊόντων, για τις περιπτώσεις 
που αναφέρονται στο άρθρο 4 του Καν(ΕΚ) 884/01 της 
Επιτροπής. 

2. Δεν απαιτείται συνοδευτικό έγγραφο για την μεταφο¬ 
ρά αμπελοοινικών προϊόντων σε δοχεία ονομαστικού 
όγκου μεγαλυτέρου των 60 λίτρων στην ίδια τοπική διοι¬ 
κητική μονάδα (Νομός), όταν το προϊόν: 

- μεταφέρεται μεταξύ δύο εγκαταστάσεωντης ίδιας επι¬ 
χείρησης με την επιφύλαξη της εφαρμογής του άρθρου 
12 παραγρ.2 στοιχείο α) του Κανονισμού, 

- δεν αλλάζει ιδιοκτήτη και η μεταφορά πραγματοποιεί¬ 
ται με σκοπό την οινοποίηση, επεξεργασία, αποθεματο¬ 
ποίηση ή εμφιάλωση. 

3. Δεν απαιτείται συνοδευτικό έγγραφο για τη μεταφο¬ 
ρά στεμφύλων και οινολάσπης προς αποσταγματοποιείο, 
εφόσον υπάρχει δελτίο παραλαβής. Σε διαφορετική περί¬ 
πτωση τα παραπάνω προϊόντα πρέπει να συνοδεύονται 
από δελτίο αποστολής για αμπελοοινικά προϊόντα. 

ΑΡΘΡΟ 4 

1. Για τις περιπτώσεις εκείνες όπου αίρεται η εμπιστο¬ 
σύνη των αρμοδίων αρχών, προς ορισμένους φορείς- 
αποστολείς ή υπάρχουν βάσιμες υποψίες για ύπαρξη πα¬ 
ραβάσεων, εφαρμόζεται η διαδικασία έκδοσης και θεώ¬ 
ρησης συνοδευτικών εγγράφων που προβλέπεται στο 
άρθρο 5 παραγρ. 1 του Καν(ΕΚ) 884/01. Η ίδια διαδικασία 
εφαρμόζεται επίσης για τις μεταφορές προϊόντων για τα 
οποία οι συνθήκες παραγωγής ή η σύνθεση τους δεν είναι 
σύμφωνη με τις κοινοτικές ή εθνικές διατάξεις. 

2. Για κάθε μεταφορά στο τελωνειακό έδαφος της Κοι¬ 
νότητας προϊόντων τρίτων χωρών που τίθενται σε ελεύ¬ 
θερη κυκλοφορία, το συνοδευτικό έγγραφο περιλαμβά¬ 
νει τα στοιχεία που αναφέρονται στο άρθρο 5 παραγρ. 2 
του Καν(ΕΚ) 884/01. 

3. Για την μεταφορά αλκοολωμένου οίνου με προορι¬ 
σμό το αποσταγματοποιείο, το διοικητικό έγγραφο ή το 
απλοποιημένο συνοδευτικό έγγραφο ή τα χρησιμοποιού¬ 
μενα έγγραφα στη θέση των δύο αυτών εγγράφων πρέπει 
να τηρούν τις προδιαγραφές του άρθρου 68 παραγ. 2 
στοιχείο α) και του άρθρου 70 παραγρ. 2 στοιχείο ε) του 
Καν(ΕΚ) 1623/00 της Επιτροπής. 

ΑΡΘΡΟ 5 

1. Το συνοδευτικό έγγραφο χρησιμοποιείται για μία και 
μόνο μεταφορά. 

Ένα και μόνο συνοδευτικό έγγραφο μπορεί να συντα¬ 
χθεί για να συνοδεύσει μια συνδυασμένη μεταφορά από 
τον ίδιο αποστολέα προς τον ίδιο παραλήπτη, στην περί¬ 
πτωση: 

- περισσοτέρων παρτίδων που υπάγονται στην ίδια κα¬ 
τηγορία προϊόντων, ή 


- περισσοτέρων παρτίδων που υπάγονται σε διαφορετι¬ 
κές κατηγορίες προϊόντων, εφόσον περιέχονται σε δο¬ 
χεία ονομαστικού όγκου μέχρι 60 λίτρα, που φέρουν ετι¬ 
κέτα και είναι εφοδιασμένα με αναγνωρισμένο μέσο πω¬ 
ματισμού μιας χρήσης και υπάρχει ένδειξη εξακρίβωσης 
του εμφιαλωτή. 

2. Στο συνοδευτικό έγγραφο αναγράφεται η ημερομη¬ 
νία έναρξης της μεταφοράς. 

Στην περίπτωση που αναφέρεται στην παραγρ. 1 του 
άρθρου 5 του Καν(ΕΚ) 884/01 ή όταν το συνοδευτικό έγ¬ 
γραφο καταρτίζεται από την αρμόδια αρχή, το έγγραφο 
αυτό ισχύει μόνον εάν η μεταφορά αρχίζει το αργότερο 
την πέμπτη εργάσιμη ημέρα από την ημερομηνία επικύ¬ 
ρωσης ή από την ημέρα της κατάρτισης, κατά περίπτωση. 

3. Όταν τα προϊόντα μεταφέρονται σε ξεχωριστά τμή¬ 
ματα του ίδιου δοχείου μεταφοράς ή αναμειγνύονται με¬ 
ταξύ τους κατά τη μεταφορά, απαιτείται η σύνταξη συνο¬ 
δευτικού εγγράφου γιατο καθένα από τα προϊόντα που εί¬ 
τε μεταφέρονται χωριστά είτε που αποτελούν μέρος 
ανάμειξης. Στην περίπτωση της ανάμειξης στα συνοδευ¬ 
τικά έγγραφα αναγράφεται η συμμετοχή του κάθε προϊό¬ 
ντος στην ανάμειξη, το είδος του προϊόντος που προέκυ- 
ψε από την ανάμειξη, τα χαρακτηριστικά καθώς και η χρή¬ 
ση του. 

Εν τούτοις μπορεί να συντάσσεται ένα μόνο συνοδευτι¬ 
κό έγγραφο, στην περίπτωση που η μεταφορά του προϊό¬ 
ντος γίνεται σε χωριστά τμήματα του ίδιου δοχείου μετα¬ 
φοράς, από μία και μόνο οινοποιητική μονάδα και εφόσον 
το προϊόν είναι της ίδιας κατηγορίας και καταγωγής. 

4. Όταν η ανάμειξη γίνεται πριντην έναρξη της μεταφο¬ 
ράς τότε εκδίδεται ένα μόνο συνοδευτικό έγγραφο για το 
προϊόν της ανάμειξης, υπό την προϋπόθεση ότι γίνεται 
σχετική εγγραφή που διευκρινίζει: 

- ότι πρόκειται για προϊόν ανάμειξης 

- τη συμμετοχή επί της % του κάθε επί μέρους προϊό¬ 
ντος στην ανάμειξη 

- το είδος του προϊόντος που προέκυψε από την ανάμειξη 

- τα χαρακτηριστικά του προϊόντος της ανάμειξης 

- την ημερομηνία ανάμειξης 

Όλα τα παραπάνω πρέπει να αποδεικνύονται και από τις 
αντίστοιχες εγγραφές στα βιβλία του ενδιαφερομένου. 

ΑΡΘΡΟ 6 

1. Το συνοδευτικό έγγραφο ισοδυναμεί με βεβαίωση 
ονομασίας προέλευσης για τους ν.η.ρτ.ά. ή με χαρακτη¬ 
ρισμό καταγωγής για τους επιτραπέζιους οίνους που δι¬ 
καιούνται γεωγραφικής ένδειξης (Τοπικοί Οίνοι, οίνοι με 
Ονομασία κατά Παράδοση), εφόσον έχει συνταχθεί σύμ¬ 
φωνα με τα στοιχεία που αναφέρονται στο άρθρο 7 του 
Καν (ΕΚ) 884/01 της Επιτροπής. 

2. Οι παρακάτω ενδείξεις εγγράφονται στον κατάλληλο 
χώρο του συνοδευτικού εγγράφου: 

-για τους ν.ς.ρ.Γ.ά.: «Το παρόν έγγραφο ισοδυναμεί με 
βεβαίωση ονομασίας προέλευσης για τους ν.η.ρτ.ά. που 
αναγράφονται στο χώρο αυτό». 

Οίνος που δεν έχει υποστεί ακόμη παλαίωση αν και υπο- 
χρεούται, στο συνοδευτικό θα αναγράφεται ως «Οίνος εν 
δυνάμει ν.η.ρτ.ά.». 

- για τους επιτραπέζιους οίνους με γεωγραφική ένδειξη 
(Τοπικοί Οίνοι, οίνοι με Ονομασία κατά Παράδοση): «Το 
παρόν έγγραφο ισοδυναμεί με βεβαίωση καταγωγής για 
τους επιτραπέζιους οίνους που αναγράφονται στο χώρο 
αυτό». 

Οι παραπάνω ενδείξεις θεωρούνται από τη Δ/νση Αγρο¬ 
τικής Ανάπτυξης/Γεωργίας της Ν.Α., με την ειδική σφρα¬ 
γίδα (ΥΠΟΔΕΙΓΜΑ V), την ένδειξη της ημερομηνίας και 
την υπογραφή του αρμόδιου επί των αμπελοοινικών θε¬ 
μάτων γεωπόνου. Όταν πρόκειται για αποστολές μόνο 
εμφιαλωμένων οίνων, οι ενδείξεις αυτές βεβαιώνονται 
από τους ίδιους τους αποστολείς με την ειδική σφραγίδα 
(ΥΠΟΔΕΙΓΜΑ VI). 

Οι χώροι των συνοδευτικών εγγράφων όπου γίνεται η 
εγγραφή και θεώρηση ή βεβαίωση κατά περίπτωση των 
παραπάνω ενδείξεων είναι: 

- Για τα συνοδευτικά έγγραφα του Καν(ΕΟΚ) 2719/92 
(ΥΠΟΔΕΙΓΜΑ I) και του Καν(ΕΟΚ) 3649/92 (ΥΠΟΔΕΙΓΜΑ 
II) στα τετραγωνίδια 23 και 14 αντίστοιχα. 

- Για το συνοδευτικό έγγραφο του Παραρτήματος III του 
Καν(ΕΚ)884/01 (ΥΠΟΔΕΙΓΜΑ III) στο τετραγωνίδιο 11. 

- Για το συνοδευτικό έγγραφο του ΥΠΟΔΕΙΓΜΑΤΟΣ IV, 
στο τετραγωνίδιο 11. 

3. Οι Δ/νσεις Αγροτικής Ανάπτυξης / Γεωργίας των Ν. Α. 
μπορούν να επιτρέψουν στους αποστολείς που πληρούν 
τους όρους που προβλέπονται στην παραγρ. 3 του άρ¬ 
θρου 7 του Καν(ΕΚ) 884/01, να εγγράφουν οι ίδιοι ή να 
αναθέτουν εκτωνπροτέρων την εκτύπωση των ενδείξεων 
σχετικά με τη βεβαίωση ονομασίας προέλευσης του χα¬ 
ρακτηρισμού καταγωγής στα έντυπα του συνοδευτικού 
εγγράφου. 

4. Σύμφωνα μετηνπαραγρ. 3του άρθρου 7του Καν (ΕΚ) 
884/01 χορηγείται άδεια χρήσης της ειδικής σφραγίδας 
στους αποστολείς που πραγματοποιούν συνήθως απο¬ 
στολές οίνων ν.η.ρτ.ά. ή /και επιτραπέζιου οίνου που δι¬ 
καιούται γεωγραφικής ένδειξης (Τοπικοί Οίνοι, οίνοι με 
Ονομασία κατά παράδοση). 

Οι ενδείξεις που αναφέρονται στην παραγρ. 1 β) του άρ¬ 
θρου 7 του Καν(ΕΚ) 884/01 επιτρέπεται να βεβαιώνονται 
από τους ίδιους τους αποστολείς με την ειδική σφραγίδα 
στην περίπτωση που το συνοδευτικό έγγραφο συντάχθη¬ 
κε για την διακίνηση μόνο εμφιαλωμένων οίνων των ανω¬ 
τέρω κατηγοριών. 

5. Προκειμένου να χορηγηθεί η άδεια χρήσης της ειδι¬ 
κής σφραγίδας στον ενδιαφερόμενο αποστολέα θα πρέ¬ 
πει να πληρούνται οι παρακάτω προϋποθέσεις: 

- Να τηρεί θεωρημένα βιβλία σύμφωνα με τον Καν(ΕΚ) 
884/01. 

- Να έχει υποβάλλει απογραφικό δελτίο της οινοποιητι- 
κής του επιχείρησης. 

- Να έχει υποβάλλει εμπρόθεσμα τις δηλώσεις εσοδεί¬ 
ας - παραγωγής -αποθεμάτων σύμφωνα με τον 
Καν(ΕΚ) 1282/01. 

- Ναέχει εκπληρώσει τις υποχρεώσεις του που απορρέ¬ 
ουν από το άρθρο 27 του Καν(ΕΚ) 1493/99 (υποχρεωτική 
απόσταξη). 

- Η σήμανση των προϊόντων του που διατίθενται στο 
εμπόριο να είναι σύμφωνη με τις διατάξεις του Καν(ΕΚ) 
753/02 

- Για τους οίνους ν.η.ρτ.ά. να έχει προηγηθεί κατάταξη 
και ετήσια ή πολυετής παλαίωση εφόσον απαιτείται. 

- Για τους οίνους ν.η.ρτ.ά. να έχουν χορηγηθεί οιταινίες 
ελέγχου. 

- Για τους «Τοπικούς οίνους» και τους «οίνους με Ονο¬ 
μασία κατά παράδοση με γεωγραφική ένδειξη», να έχουν 
χορηγηθεί οι ειδικοί κωδικοί αριθμοί. 

- Να τηρεί την Εθνική και Κοινοτική νομοθεσία που διέ- 
πει τον αμπελοοινικό τομέα. 


6. Ο ενδιαφερόμενος υποβάλλει αίτηση στην αρμόδια 
Δ/νση Αγροτικής Ανάπτυξης/Γεωργίας της Ν.Α. του τό¬ 
που λειτουργίαςτης οινοποιητικήςτου εγκατάστασης για 
την χορήγηση άδειας χρήσης της ειδικής σφραγίδας. 
Στην αίτηση αυτή δηλώνει υποχρεωτικά το εξουσιοδοτη¬ 
μένο πρόσωπο το οποίο θα είναι υπεύθυνο για την χρήση 
και την φύλαξη της ειδικής σφραγίδας, το όνομα του 
οποίου θα αναγράφεται στην απόφαση άδειας χρήσης 
της Δ/νσης Αγροτικής Ανάπτυξης/Γ εωργίας της Ν.Α. και 
στη θέση 3 του Υποδείγματος VI. 

Ο αρμόδιος γεωπόνος ελεγκτής επί των αμπελοοινικών 
θεμάτων, που έχει οριστεί σε εφαρμογή της με αριθμ. 
388052/8.8.2001 (ΦΕΚ 1089/Β/21.8.2001) απόφασης του 
Υπουργού Γ εωργίας, εξετάζει αν συντρέχουν οι προϋπο¬ 
θέσεις που αναφέρονται στην παράγραφο 5 του άρθρου 
6 της παρούσας και εισηγείται για την χορήγηση ή μη 
άδειας χρήσης της ειδικής σφραγίδας. Η άδεια εκδίδεται 
με απόφαση του Διευθυντή Αγροτικής Ανάπτυξης / Γεωρ¬ 
γίας της Ν.Α. (ΥΠΟΔΕΙΓΜΑ VII) και ισχύει για δύο (2) αμπε- 
λοοινικές περιόδους συμπεριλαμβανομένης και αυτής 
που χορηγήθηκε. Μετά τη λήξη και εφόσον δεν έχουν δια¬ 
φοροποιηθεί οι προϋποθέσεις για τις οποίες χορηγήθη¬ 
κε, η άδεια μπορεί να ανανεωθεί μετά από σχετική αίτηση 
για ίσο χρονικό διάστημα. 

Η ειδική σφραγίδα η οποία θα είναι σύμφωνη με το Υπό¬ 
δειγμα VI της παρούσας ως προς τις διαστάσεις και τα πε¬ 
ριεχόμενα στοιχεία θα προσκομίζεται από τον ενδιαφε¬ 
ρόμενο στη Διεύθυνση Αγροτικής Ανάπτυξης / Γ εωργίας 
της Ν.Α. για έλεγχο των στοιχείωντα οποία πρέπει να συμ¬ 
φωνούν μετά αναγραφόμενα στη χορηγηθείσα απόφαση 
άδειας χρήσης. 

Απαγορεύεται η χρήση της ειδικής σφραγίδας από άλ¬ 
λο πρόσωπο εκτός του εξουσιοδοτημένου και για άλλη 
χρήση εκτός από αυτή για την οποία χορηγήθηκε. 

Σε κάθε Διεύθυνση Αγροτικής Ανάπτυξης / Γεωργίας 
των Ν.Α. τηρείται αρχείο με τις χορηγηθείσες και τις ανα- 
κληθείσες άδειες χρήσης της ειδικής σφραγίδας. 

7. Η άδεια χρήσης της ειδικής σφραγίδας μπορεί να 
ανακληθεί με αιτιολογημένη απόφαση του Διευθυντή της 
Διεύθυνσης Αγροτικής Ανάπτυξης / Γεωργίας της Ν.Α. 
εφόσον διαπιστωθεί ότι δεν συντρέχουν οι προϋποθέσεις 
για τις οποίες χορηγήθηκε. Η απόφαση ανάκλησης κοινο¬ 
ποιείται στον ενδιαφερόμενο με απόδειξη ο οποίος υπο- 
χρεούται να επιστρέφει άμεσα το πρωτότυπο της άδειας 
χρήσης και την ειδική σφραγίδα. Μέσα σε 15 ημέρες από 
την κοινοποίηση σε αυτόν της ανάκλησης, ο ενδιαφερό¬ 
μενος μπορεί να υποβάλλει ένσταση προς την Διεύθυνση 
Μεταποίησης Τυποποίησης και Ποιοτικού Ελέγχου του 
Υπουργείου Αγροτικής Ανάπτυξης και Τροφίμων συνο- 
δευόμενη από συμπληρωματικά ή νέα στοιχεία. Η ένστα¬ 
ση υποβάλλεται στη Διεύθυνση Αγροτικής Ανάπτυξης / 
Γ εωργίας της περιοχής του, η οποία τη διαβιβάζει μαζί με 
τα συνημμένα στοιχεία προς τη Δ/νση Μ.Τ. και Π.Ε. του 
Υπουργείου, η οποία και αποφασίζει τελεσίδικα κοινοποι¬ 
ώντας την απόφασή της στον ενδιαφερόμενο και σε όλες 
τις Διευθύνσεις Αγροτικής Ανάπτυξης/Γ εωργίας της χώ¬ 
ρας. Μετά την ανάκληση ο ενδιαφερόμενος μπορεί να 
επανέλθει για χορήγηση άδειας χρήσης της ειδικής 
σφραγίδας με νέα αίτησή του μετά παρέλευση δύο (2) 
αμπελοοινικών περιόδων. 

8. Αντίγραφο της απόφασης άδειας χρήσης ή ανάκλη¬ 
σης χρήσης της ειδικής σφραγίδας θα κοινοποιείται πα¬ 
ράλληλα και στη Δ/νση Μεταποίησης Τυποποίησης και 

Ποιοτικού Ελέγχου του Υπουργείου Αγροτικής Ανάπτυ¬ 
ξης και Τροφίμων. 

9. Σε όσους δεν έχει χορηγηθεί η άδειας χρήσης της ει¬ 
δικής σφραγίδας οι ενδείξεις στα συνοδευτικά έγγραφα 
μεταφοράς αμπελοοινικών προϊόντων θα βεβαιώνονται 
με την ειδική σφραγίδα της αρμόδιας Δ/νσης Αγροτικής 
Ανάπτυξης / Γεωργίαςτης Ν.Α. καθώς και με την υπογρα¬ 
φή του υπεύθυνου αρμόδιου ελεγκτή καιτηνημερομηνία. 

ΑΡΘΡΟ 7 

1. Στις συναλλαγές με τις τρίτες χώρες, τα συνοδευτικά 
έγγραφα περιλαμβάνουν τα στοιχεία που αναφέρονται 
στην παραγρ. 5 του άρθρου 7 του Καν(ΕΚ) 884/01. 

2. Για εισαγόμενο οίνο, το συνοδευτικό έγγραφο ισοδύ¬ 
ναμοί με βεβαίωση ονομασίας προέλευσης στην περί¬ 
πτωση που το εν λόγω έγγραφο συντάσσεται σύμφωνα με 
την παραγρ. 2 του άρθρου 5 του Καν(ΕΚ) 884/01 και της 
παραγρ. 2 του άρθρου 32 του Καν(ΕΚ) 883/01. 

3. Όταν ο παραλήπτης είναι εγκατεστημένος στην επι¬ 
κράτεια της Κοινότητας για τη χρησιμοποίηση του συνο¬ 
δευτικού εγγράφου εφαρμόζονται οι κανόνες που ανα- 
φέρονται στο άρθρο 8 παράργ. 1 του Καν(ΕΚ) 884/01. 

4. Όταν ο παραλήπτης είναι εγκατεστημένος εκτός τε¬ 
λωνειακού εδάφους της Κοινότητας εφαρμόζονται οι κα¬ 
νόνες για τη χρησιμοποίηση του συνοδευτικού εγγράφου 
που αναφέρονται στο άρθρο 8 παράγρ. 2 και 3 του 
Καν (ΕΚ) 884/01. 

5. Η προσωρινή εξαγωγή αμπελοοινικού προϊόντος υπό 
καθεστώς παθητικής τελειοποίησης γίνεται σύμφωνα με 
τις διατάξεις του άρθρου 8 παράγρ. 4 και 5 του Καν(ΕΚ) 
884/01. 

ΑΡΘΡΟ 8 

1. Σε περίπτωση μεταφοράς ποσότητας μεγαλύτερης 
των 60 λίτρων μη συσκευασμένων αμπελοοινικών προϊό¬ 
ντων, κοινοτικής και μη κοινοτικής προέλευσης, όπως αυ¬ 
τά αναφέρονται στο άρθρο 10 του Καν(ΕΚ) 884/01, πέραν 
του εγγράφου που προβλέπεται για τη μεταφορά αυτή, 
απαιτείται αντίγραφο αυτού από αυτοαντιγραφικό χαρτί ή 
καρμπόν. Το αντίγραφο αυτό διαβιβάζεται από τον απο¬ 
στολέα, με τον ταχύτερο δυνατό τρόπο και το αργότερο 
μέχρι την επόμενη εργάσιμη ημέρα της αναχώρησης του 
προϊόντος στην κατά τόπους αρμόδια αρχή, γνωστοποιώ¬ 
ντας για τον τόπο φόρτωσης. Η αρχή αυτή διαβιβάζει το 
αντίγραφο με τονταχύτερο δυνατό τρόπο και το αργότερο 
μέχρι την επόμενη εργάσιμη μέρα κατά την οποία παραδό¬ 
θηκε ή εκδόθηκε, αντο εκδίδει η ίδια, στην κατά τόπους αρ¬ 
μόδια αρχή για τον τόπο εκφόρτωσης, προκειμένου να 
ελεγχθεί το προϊόν (επιτόπιος έλεγχος στο τόπο παραλα¬ 
βής, έλεγχος συνοδευτικών εγγράφων και βιβλίων, λήψη 
αντιπροσωπευτικών δειγμάτων και αποστολή αυτών στα 
εργαστήρια που είναι εξουσιοδοτημένα σύμφωνα με το 
άρθρο 72 του Καν(ΕΚ) 1493/99 του Συμβουλίου να εκτε- 
λούν επίσημες αναλύσεις στον αμπελοοινικό τομέα) και να 
παρακολουθηθεί η μετέπειτα χρήση και διακίνησή του. 

Επίσης ο παραλήπτης του προϊόντος υποχρεούται να 
διαβιβάσει μέσα στην επόμενη μέρα από την παραλαβή 
αυτού, αντίγραφο του συνοδευτικού εγγράφου στην 
Δ/νση Αγροτικής Ανάπτυξης / Γεωργίας της Ν.Α. του τό¬ 
που εκφόρτωσης. 

2. Σε περίπτωση εισαγωγής αμπελοοινικών προϊόντων 
συσκευασμένων ή μη καταγωγής τρίτων χωρών, ο διασα- 
φιστής ή ο νόμιμος αντιπρόσωπος του παραλήπτη υπο- 


χρεούται πριν την κατάθεση της διασάφησης για θέση σε 
ελεύθερη κυκλοφορία και ανάλωση, να ενημερώσει μετον 
ταχύτερο δυνατό τρόπο την αρμόδια Δ/νση Αγροτικής 
Ανάπτυξης / Γεωργίας της Ν.Α. προκειμένου ο αρμόδιος 
για τα αμπελοοινικό θέματα Γεωπόνος της να λάβει αντι¬ 
προσωπευτικό δείγμα, να ελέγξει και να θεωρήσει το συ¬ 
νοδευτικό έγγραφο μεταφοράς, να ελέγξει τη σήμανση 
του εισαγομένου προϊόντος και ταυτόχρονα να ενημερώ¬ 
σει τη Δ/νση Αγροτικής Ανάπτυξης / Γ εωργίας του τόπου 
παραλαβής. Στη διασάφηση θέσης σε ελεύθερη κυκλο¬ 
φορία και ανάλωση και προκειμένου αυτή να γίνει αποδε¬ 
κτή από την Τελωνειακή Αρχή, θα πρέπει να επισυνάπτεται 
το συνοδευτικό έγγραφο δεόντως θεωρημένο από το 
εντεταλμένο όργανο της αρμόδιας Δ/νσης Αγροτικής Ανά¬ 
πτυξης / Γ εωργίας. Γ ια τη διακίνηση των ανωτέρω προϊό¬ 
ντων μετά τη θέση αυτών σε ελεύθερη κυκλοφορία και 
ανάλωση και εφόσον μεσολαβήσει αλλαγή μεταφορικού 
μέσου, η αρμόδια Δ/νση Αγροτικής Ανάπτυξης / Γ εωργίας 
υποχρεούται να εκδώσει νέο συνοδευτικό έγγραφο και 
ακολουθείται η διαδικασία που αναφέρεται στην προη¬ 
γούμενη παράγραφο. 

3. Σε περίπτωση μεταφοράς αμπελοοινικών προϊόντων 
ποσότητας μεγαλύτερης των 60 λίτρων που παράγονται 
στο έδαφος της χώρα μας, η Δ/νση Αγροτικής Ανάπτυξης 
/ Γ εωργίαςτης Ν.Α. του τόπου αποστολής μετά από έλεγ¬ 
χο θεωρεί το συνοδευτικό έγγραφο και το διαβιβάζει το 
ταχύτερο δυνατόν στην Δ/νση Αγροτικής Ανάπτυξης / Γε¬ 
ωργίας της Ν.Α. του τόπου παραλαβής. 

ΤΙΤΛΟΣ II: ΒΙΒΛΙΑ 

ΑΡΘΡΟ 9 

1. Τα φυσικά ή νομικά πρόσωπα, καθώς και οι ομάδες 
προσώπων που κατέχουν υπό οποιαδήποτε ιδιότητα 
αμπελοοινικό προϊόν, για την άσκηση του επαγγέλματος 
τους ή για εμπορικούς σκοπούς υποχρεούνται να τηρούν 
λογιστικά βιβλία στα οποία αναφέρονται, ιδίως, η είσοδος 
και η έξοδος αυτού του προϊόντος, και τα οποία αποκα- 
λούνται εφεξής «βιβλία» 

2. Δεν υποχρεούνται να τηρούν βιβλία οι λιανοπωλητές 
όπως αυτοί ορίζονται στο άρθρο 2 στοιχείο δ) του 
Καν(ΕΚ) 884/01 και οι πωλητές ποτών που καταναλώνο¬ 
νται αποκλειστικά επιτόπου. 

3. Η εγγραφή στα βιβλία για το οινόξος δεν είναι ανα¬ 
γκαία. 

4. Οι εμπορευόμενοι χωρίς κατάστημα όπως αυτοί ορί¬ 
ζονται στο άρθρο 2 στοιχείο ζ) του Καν(ΕΚ) 884/01 υπο- 
χρεούνται να τηρούν βιβλία. 

5. Δεν υπόκεινταιστηντήρηση βιβλίωντα φυσικά και νο¬ 
μικά πρόσωπα, καθώς και ομάδες προσώπων, που κατέ¬ 
χουν ή πωλούν αποκλειστικά αμπελοοινικό προϊόντα σε 
μικρά δοχεία ονομαστικού όγκου μικρότερου ή ίσου των 
πέντε λίτρων, που φέρουν ετικέτες και είναι εφοδιασμένα 
με αναγνωρισμένο σύστημα πωματισμού μιας χρήσεως 
όπου εμφαίνεται η ένδειξη που επιτρέπει την αναγνώριση 
του εμφιαλωτή εφόσον ανά πάσα στιγμή παραμένει δυ¬ 
νατός ο έλεγχος των εισόδων, των εξόδων και των απο¬ 
θεμάτων, με βάση άλλα δικαιολογητικά έγγραφα, ιδίως τα 
εμπορικά έγγραφα που χρησιμοποιούνται για τη χρημα¬ 
τοοικονομική λογιστική. 

ΑΡΘΡΟ 10 

1. Τα βιβλία τηρούνται χωριστά για κάθε επιχείρηση και 
στον ίδιο χώρο που βρίσκονται ταπροϊόντα. Εντούτοιςεί- 
ναι δυνατόν: 

α) να τηρούνται τα βιβλία στην έδρα της επιχείρησης, 
εφόσον τα προϊόντα φυλάσσονται σε διαφορετικές απο¬ 
θήκες της ίδιας επιχείρησης που βρίσκονται στον ίδιο Νο¬ 
μό. 

β) να ανατίθεται η τήρηση των βιβλίων σε ειδικευμένη 
για τα θέματα αυτά επιχείρηση. 

Βασική προϋπόθεση για τις ανωτέρω περιπτώσεις είναι 
ότι ανά πάσα στιγμή και με βάση άλλα δικαιολογητικά έγ¬ 
γραφα, είναι δυνατός ο έλεγχος των εισόδων, των εξόδων 
και των αποθεμάτων στους χώρους όπου διατηρούνται τα 
προϊόντα. 

2. Τα βιβλία αποτελούνται είτε από μη κινητά αριθμημέ- 
να φύλλα, είτε από τα εγκεκριμένα από τις αρμόδιες αρ¬ 
χές κατάλληλα στοιχεία σύγχρονου λογιστικού συστήμα¬ 
τος, εφόσον οι ενδείξεις που πρέπει να περιλαμβάνονται 
στα βιβλία εμφαίνονται στα στοιχεία αυτά. 

Ως βιβλία θεωρούνται: 

α) Τα βιβλία που αποτελούνται από μη κινητά φύλλα και 
για τα προϊόντα που εγγράφονται σε αυτά τηρούνται χω¬ 
ριστοί λογαριασμοί, σύμφωνα με την παράγρ. 3 του άρ¬ 
θρου 12 του Καν(ΕΚ) 884/01. 

β) Τα βιβλία που τηρούνται με την μορφή κινητών φύλ¬ 
λων (καρτέλες κατά διακεκριμένο είδος) και σύμφωνα με 
την παράγραφο 3 του άρθρου 12 του Καν(ΕΚ) 884/01. 

γ) Σε περίπτωση κατά την οποία η επιχείρηση τηρεί βι¬ 
βλία σύμφωνα με τις διατάξεις του Κώδικα Βιβλίων και 
Στοιχείων - Κ.Β.Σ. (Π.Δ. 186/1992), τα βιβλία αυτά υποκα- 
θιστούνταπροβλεπόμενααπότον Καν(ΕΚ) 884/01 βιβλία 
υπό τις εξής προϋποθέσεις: 

- στα βιβλία του Κ.Β.Σ. εγγράφονται απαραίτητα οι πλη¬ 
ροφορίες που απαιτεί ο Καν(ΕΚ) 884/01 και 

- οι εγγραφές των βιβλίων μεταφέρονται συγκεντρωτι¬ 
κά, μέχρι την 30η ημέρα του επόμενου μηνάς, στις θεω¬ 
ρημένες από την Δ/νση Αγροτικής Ανάπτυξης /Γεωργίας 
της Ν.Α., καρτέλες. 

3. Για τα προϊόντα που εγγράφονται στα βιβλία, τηρού¬ 
νται χωριστοί λογαριασμοί σύμφωνα με την παράγραφο 
3 του άρθρου 12 του Καν(ΕΚ) 884/01. Ειδικότερα για την 
εμφιάλωση, τηρούνται χωριστοί λογαριασμοί κατά εξα- 
τομικευμένο είδος όπως αυτό διατίθεται στο εμπόριο και 
συγκεκριμένα, ανά κατηγορία προϊόντος, έτος παραγω¬ 
γής,τύπο και χρώμα προϊόντος, είδος συσκευασίας, όγκο 
περιέκτη, παραδοσιακή ένδειξη και εμπορικό όνομα του 
προϊόντος. 

4. Η κατάταξη ή ανακατάταξη καθώς και η παλαίωση 
όπου απαιτείται, των οίνων ν.η.ρτ.ά. πρέπει ναεγγράφο- 
νται στα βιβλία. 

5. Τα μέγιστα ποσοστά των απωλειών % του όγκου των 
προϊόντων που προκύπτουν κατά περίπτωση, καθορίζο¬ 
νται ως εξής: 

- εξάτμιση κατά την αποθήκευση 0.5% 

- κατά την παλαίωση 2.5% 

- διάφορες επεξεργασίες μέχρι και τη συσκευασία 5% 

- σε αλλαγή κατηγορίας του προϊόντος 0.5% 

Κατά τη μεταφορά ισχύουν τα όρια ανοχής που αναφέ- 
ρονται στο Παράρτημα II μέρος Β σημεία 1.2 και 2 του 
Καν(ΕΚ) 884/01. 

Οι ενδεχόμενες μεταβολές του όγκου που υφίστανται 
τυχαία τα προϊόντα, δεν μπορούν να ξεπερνούν το 1%. 

Για τις ανωτέρω περιπτώσεις όταν οι απώλειες υπερ¬ 
βαίνουν τα συγκεκριμένα όρια καθώς επίσης και για τις 
περιπτώσεις απωλειών που οφείλονται σε τυχαίο γεγονός 
ή ανωτέρα βία, ο κάτοχος των βιβλίων υποχρεούται να 


ενημερώνει γραπτώς την Δ/νση Αγροτικής Ανάπτυξης / 
ΓεωργίαςτηςΝ.Α.τηςπεριοχήςτου μέσα σε δέκα (10) ερ¬ 
γάσιμες ημέρες από την ημερομηνία που προκλήθηκαν οι 
απώλειες. 

Για όλα τα παραπάνω γίνονται οι σχετικές εγγραφές 
στα βιβλία. 

6. Η ετήσια οικογενειακή κατανάλωση του παραγωγού 
καθορίζεται σε 1000 λίτρα. 

ΑΡΘΡΟ 11 

1. Στα βιβλία αναγράφονται για κάθε είσοδο ή έξοδο τα 
στοιχεία που αναφέρονται στη παραγρ. 1 του άρθρου 13 
του Καν (ΕΚ) 884/01. 

2. Τα βιβλία εισόδων και εξόδων πρέπει να κλείνονται 
μια φορά τον χρόνο (ετήσιος ισολογισμός), στις 31 Ιουλί¬ 
ου που συμπίπτει με την λήξη της σινικής περιόδου και την 
απογραφή των αποθεμάτων. Τα αποθέματα που υπάρ¬ 
χουν πρέπει να εγγράφονται ως «είσοδοι» στα βιβλία του 
επόμενου ετήσιου ισολογισμού. Εάν από τον ετήσιο ισο¬ 
λογισμό αποδεικνύονται διαφορές μεταξύ θεωρητικών 
και πραγματικών αποθεμάτων, τούτο πρέπει να αναφέρε- 
ται στα βιβλία που έχουν κλείσει. 

3. Στα βιβλία αναγράφονται υποχρεωτικά οι επεξεργα¬ 
σίες που αναφέρονται στο άρθρο 14 του Καν(ΕΚ) 884/01. 

4. Στα βιβλία αναγράφονται υποχρεωτικά τα προϊόντα 
που αναφέρονται στη παράγρ. 1 του άρθρου 15 του 
Καν(ΕΚ) 884/01 που κατέχονται για οποιοδήποτε λόγο 
στις εγκαταστάσεις τους, συμπεριλαμβανομένης και της 
χρησιμοποίησης αυτών. Οι εγγραφές γίνονται με τη δια¬ 
δικασία που ορίζεται στην παραγρ. 2 του άρθρου 15 του 
Καν(ΕΚ) 884/01. 

5. Οι προθεσμίες των καταχωρήσεων στα βιβλία ή 
στους ειδικούς λογαριασμούς είναι αυτές που αναφέρο- 
νται στο άρθρο 16 του Καν(ΕΚ) 884/01. 

Όταν γίνεται χρήση μηχανοργανωμένης λογιστικής υλι¬ 
κού η προθεσμία καταχώρησης ορίζεται μέχρι τριάντα 
(30) ημέρες. 

6. ΟιΔ/νσεις Αγροτικής Ανάπτυξης / Γεωργίας της Ν.Α. 
της περιοχής που είναι εγκατεστημένη η επιχείρηση, 
σφραγίζουν και μονογράφουντα βιβλία κατά αριθμημένη 
σελίδα ή καρτέλα πριν από τη χρήση τους. 

Ο έλεγχος των βιβλίων ή καρτελών διενεργείται σε τα¬ 
κτά χρονικά διαστήματα και υποχρεωτικά μια φορά τον 
χρόνο από τον αρμόδιο για τα αμπελοοινικά γεωπόνο ο 
οποίος θεωρεί και σφραγίζει αυτά. 

ΤΙΤΛΟΣ III: ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 12 

1. Τα συνοδευτικά έγγραφα συντάσσονται σύμφωνα με 
τις οδηγίες του Παραρτήματος II του Καν(ΕΚ) 884/01. 

Στο χώρο όπου αναγράφεται ο «Σκοπός Διακίνησης» θα 
αναφέρεται συγκεκριμένα η χρήση του μεταφερόμενου 
αμπελοοινικού προϊόντος π.χ. οινοποίηση, εμφιάλωση, 
παλαίωση, εμπλουτισμός, αποθεματοποίηση, απόσταξη, 
παρασκευή χυμού σταφυλιών, παρασκευή διαφόρων 
γλευκών κ.λπ. 

Στην περίπτωση μεταφοράς νωπών σταφυλιών, στο συ¬ 
νοδευτικό έγγραφο θα αναγράφεται υποχρεωτικά η πε¬ 
ριοχή προέλευσης, η ποσότητα και η ονομασία της κάθε 
ποικιλίας των μεταφερομένων σταφυλιών. 

2. Τα συνοδευτικά έγγραφα που συνοδεύουν προϊόντα 
προέλευσης τρίτων χωρών, άλλων κοινοτικών χωρών κα- 

θώς και προϊόντα που εντάσσονται στα παρεμβατικά μέ¬ 
τρα, θα σφραγίζονται υποχρεωτικά και από την αρμόδια 
Δ/νση Αγροτικής Ανάπτυξης / Γεωργίας της Ν.Α. του τό¬ 
που παραλαβής. 

3. Τα συνοδευτικά έγγραφα και τα προβλεπόμενα αντί¬ 
γραφά τους καθώς και τα βιβλία φυλάσσονται τουλάχι¬ 
στον για μια πενταετία μετά το τέλος του ημερολογιακού 
έτους κατά το οποίο συντάχθηκαν, σε περίπτωση δε που 
αυτά χρησιμοποιούνται και ως φορολογικά στοιχεία φυ¬ 
λάσσονται για όσο χρονικό διάστημα ορίζουν οι φορολο¬ 
γικές διατάξεις. 

4. Όταν διαπιστώνεται ότι μια μεταφορά για την οποία 
απαιτείται συνοδευτικό έγγραφο, πραγματοποιείται χω¬ 
ρίς την κάλυψη τέτοιου εγγράφου ή με έγγραφο που πε¬ 
ριέχει αναληθή, λανθασμένα ή ελλιπή στοιχεία καθώς και 
στην περίπτωση που ο παραλήπτης αρνείται την παραλα¬ 
βή του προϊόντος, θα ακολουθείται η διαδικασία που προ- 
βλέπεται στις παράγρ. 5, 6 και 7 του άρθρου 6 του 
Καν (ΕΚ) 884/01. 

5. Σε περίπτωση απρόβλεπτου γεγονότος ή ανωτέρας 
βίας κατά την μεταφορά του αμπελοοινικού προϊόντος με 
αποτέλεσμα την κατάτμηση ή απώλεια τμήματος ή του 
συνόλου του φορτίου για το οποίο απαιτείται συνοδευτι¬ 
κό έγγραφο, ακολουθείται η διαδικασία που προβλέπεται 
στο άρθρο 9 του Καν(ΕΚ) 884/01. 


6. Ο υπόχρεος που δεν τηρεί βιβλία ή τηρεί αυτά με ελ¬ 
λιπή τρόπο, δεν έχει δικαίωμα ένταξης στα παρεμβατικά 
μέτρα που αναφέρονται στον Καν(ΕΚ) 1493/99 του Συμ¬ 
βουλίου, σε Επιχειρησιακά Κοινοτικά και Εθνικά Προ¬ 
γράμματα, δεν δικαιούται κατάταξης οίνων σε κατηγορία 
ν.ς.ρτ.ά., χορήγησης ταινιών ελέγχου, χορήγησης κωδι¬ 
κών αριθμών για Τοπικούς Οίνους, χορήγησης οιασδήπο- 
τε βεβαίωσης και θεώρησης συνοδευτικού εγγράφου 
από την αρμόδια Υπηρεσία, κ.λπ. 

7. Για την εξασφάλιση της αποτελεσματικότητας της 
διεξαγωγής των αμπελοοινικών ελέγχων, θα πρέπει υπο¬ 
χρεωτικά να υπάρχει συνεργασία και διευκόλυνση στο 
έργο των ελεγκτών των αρμοδίων αρχών και των Κοινοτι¬ 
κών υπαλλήλων με τους ενδιαφερομένους φορείς. 

ΑΡΘΡΟ 13 

Καταργούμενες διατάξεις 

Καταργούνται από τη δημοσίευση της παρούσας από¬ 
φασης στην Εφημερίδα της Κυβερνήσεως: 

1. Η υπ’ αριθμ. 388319/6.7.1994 (ΦΕΚ 524/Β/6.7.1994) 
απόφαση «Συμπληρωματικά μέτρα εφαρμογής Καν. 
2238/1993 περί συνοδευτικών εγγράφων κατά τη μετα¬ 
φορά αμπελοοινικών προϊόντων και των βιβλίων που πρέ¬ 
πει να τηρούνται στον αμπελοοινικό τομέα». 

2. Κάθε άλλη διάταξη που ρυθμίζει διαφορετικά το ίδιο 
θέμα. 

ΥΠΟΔΕΙΓΜΑ I 


Συνοδευτικό Διοικητικό Έγγραφο μεταφοράς αμπελοοινικών προϊόντων 

(Σ.Δ.Ε.) 


Το Συνοδευτικό Διοικητικό Έγγραφο (Σ.Δ.Ε.) όπως αυτό ορίζεται στον Καν(ΕΟΚ) 
2719/92 (Ε 276/19-9-1992) 

ΥΠΟΔΕΙΓΜΑ II 


Απλοποιημένο Συνοδευτικό Διοικητικό Έγγραφο μεταφοράς 
αμπελοοινικών προϊόντων 

(Α. Σ.Δ.Ε.) 


Το Απλοποιημένο Συνοδευτικό Διοικητικό Έγγραφο (Α.Σ.Δ.Ε.) όπως αυτό ορίζεται 
στον Καν(ΕΟΚ) 3649/92 (Ε 369/18-12-1992) 

ΥΠΟΔΕΙΓΜΑ III 

Συνοδευτικό έγγραφο μεταφοράς των αμπελοοινικών προϊόντων 
ΚΑΝ(ΕΚ) 884/2001 


1. Αποστολέας: (Ονομ/μο ή Επωνυμία, Διεύθυνση) 

2. Αριθμός αναφοράς 



4. Αρμόδια αρχή του τόπου αναχώρησης: 

(Όνομα και Διεύθυνση) 

3. Παραλήπτης: (Ονομ/μο ή Επωνυμία, Διεύθυνση) 





6α. Ημερομηνία αποστολής 



6β. Σκοπός διακίνησης 

5. Μεταφορέας και άλλες ενδείξεις σχετικά με τη μεταφορά 

7. Τόπος παράδοσης 

8. Περιγραφή προϊόντος 

9. Ποσότητα 

10. Συμπληρωματικές ενδείξεις καθοριζόμενες από τα κράτη μέλη αποστολής 

11. Βεβαιώσεις (σχετικά με ορισμένους οίνους) 

12. Έλεγχοι αρμοδίων αρχών 

Επιχείρηση υπογράφοντος και αριθμός τηλεφώνου 

Τόπος αναχώρησης 

Τόπος παραλαβής 





Όνομα του υπογράφοντος 



Τόπος και ημερομηνία 

Ημερομηνία 

Υπογραφή Σφραγίδα 

Ημερομηνία 

Υπογραφή Σφραγίδα 

Υπογραφή 

ΥΠΟΔΕΙΓΜΑ IV 

Δελτίο αποστολής μεταφοράς των αμπελοοινικών προϊόντων 
ΚΑΝ(ΕΚ) 884/2001 


1. Αποστολέας: (Ονομ/μο ή Επωνυμία, Διεύθυνση) 

Επάγγελμα: 

Δ.Ο.Υ.: 

Α.Φ.Μ.: 

2. Αριθμός αναφοράς 

4. Αρμόδια αρχή του τόπου αναχώρησης: 

(Ονομα και Διεύθυνση) 

3. Παραλήπτης: (Ονομ/μο ή Επιονυμία, Διεύθυνση) 

Επάγγελμα: 

Δ.Ο.Υ.: 

Α.Φ.Μ.: 

6α, Ημερομηνία αποστολής 

Ώρα (έναρξης αποστολής ή παράδοσης) 

6β. Σκοπός διακίνησης 

5. Μεταφορέας και άλλες ενδείξεις σχετικά με τη μεταφορά 

7. Τόπος παράδοσης 

8-9. Αριθμός 
Είδος 
Περιέκτη 

Κατηγορία 

Προϊόντος 

Αμπελ/κή 

Ζώνη 

Επεξεργασίες 

Κτηθείς 

Αλκ. 

Τίτλος 

Ολικός 

Αλκ. 

Τίτλος 

Ποσότητα 

(αριθμητικά, 

ολογράφιος) 

Μονάδα 

(Κ§ι\) 

(ΗΕ) 









































10. Συμπληρωματικές ενδείξεις καθοριζόμενες από τα κράτη μέλη αποστολής 

11. Βεβαιώσεις (σχετικά με ορισμένους οίνους) 

12. Έλεγχοι αρμοδίιον αρχών 

Επιχείρηση υπογράφοντος και αριθμός 
τηλεφώνου 

Τόπος αναχώρησης 

Τόπος παραλαβής 

Ημερομηνία 

Υπογραφή Σφραγίδα 

Ημερομηνία 

Υπογραφή Σφραγίδα 

Όνομα του υπογράφοντος 

Τόπος και ημερομηνία 

Υπογραφή 

ΥΠΟΔΕΙΓΜΑ V 

ΕΙΔΙΚΗ ΣΦΡΑΓΙΔΑ 


-4 


35 ιηηι 


► 



25ηπη 


1: Ένδειξη του κράτους μέλους - Κωδικός Δ/νσης Αγροτικής Ανάπτυξης / Γεωργίας της 
Ν.Α. π.χ. 

ΕΓ-32 

2: Αρμόδια Δ/νση Αγροτικής Ανάπτυξης / Γεωργίας της Ν.Α. π.χ. Δ/νση Γεωργίας 
Κορινθίας 

3:Ονοματεπώνυμο Γεωπόνου αρμόδιου ελεγκτή επί των αμπελοινικών θεμάτων σύμφωνα 
με την αριθμ. 388052/8-8-2001 Υπουργική Απόφαση (ΦΕΚ 1089/Β/2001). 

ΥΠΟΔΕΙΓΜΑ VI 

ΕΙΔΙΚΗ ΣΦΡΑΓΙΔΑ 


-4 


35 ιη ιη 


► 


1 


2 


3 


ΜΟΝΟ ΓΙΑ ΕΜΦΙΑΛΩΜΕΝΟΥΣ ΟΙΝΟΥΣ 


* 


25ιηηι 


1: Ένδειξη του κράτους μέλους - Κωδικός Δ/νσης Αγροτικής Ανάπτυξης / Γεωργίας της 
Ν.Α.π.χ. ΓΙ.-32 

2: Αρμόδια Δ/νση Αγροτικής Ανάπτυξης / Γεωργίας της Ν.Α. π.χ. Δ/νση Γεωργίας 
Κορινθίας 

3: Κωδικός αριθμός οινοποιητικής μονάδας, ονοματεπώνυμο εξουσιοδοτημένου προσώπου 

ΥΠΟΔΕΙΓΜΑ VII 


/ / 200 ... 


ΠΡΟΣ : Αιτούντα 


(Με απόδειξη) 

ΚΟΙΝ : Υπουργείο Αγροτικής 

Ανάπτυξης κ' Τροφίμων 
Δ/νση Μ.Τ.κ' Π.Ε. 

Τμήμα Οίνου κ' 

Αλκοολούχων Ποτών 
Αχαρνών 2, 102 76 ΑΘΗΝΑ 

ΑΠΟΦΑΣΗ 

Ο 

Διευθυντής Αγροτικής Ανάπτυξης / Γεωργίας 

Έχοντας υπόψη: 

1. Τη με αριθ. _ Κοινή Απόφαση των Υπουργών Οικονομικών και 

Οικονομίας, και Αγροτικής Ανάπτυξης και Τροφίμων 

2. Τη με αριθ.αίτηση του. 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ.... 
Δ/νση Αγροτ. Ανάπτυξης / Γεωργίας .... 
Τμήμα _ 


ΑΠΟΦΑΣΙΖΟΥΜΕ 

Χορηγούμε άδεια χρήσης της ειδικής σφραγίδας για βεβαίωση των ενδείξεων σχετικά με την 
Ονομασία Προέλευσης για τους ν.η.ρ.τ.ά ή του χαρακτηρισμού καταγωγής για τους Τοπικούς 
Οίνους και τους οίνους με Ονομασία κατά Παράδοση, στο χώρο των συνοδευτικών εγγράφων όπως 
αυτός ορίζεται στη παράγραφο 2 του άρθρου 6 στην ανωτέρω Κ.Υ.Α. 

Η άδεια χορηγείται στην εταιρεία. 

με έδρα_ 

με Κωδικό αριθμό_και με εξουσιοδοτημένο εκπρόσωπό της, τον_ 


Η άδεια χρήσης της ειδικής σφραγίδας αφορά ΜΟΝΟ ΕΜΦΙΑΛΩΜΕΝΟΥΣ ΟΙΝΟΥΣ και 
ισχύει μέχρι.. 

Απαγορεύεται η κατοχή και η χρήση της σφραγίδας από άλλο πρόσωπο και για άλλη χρήση 
εκτός από αυτή για την οποία χορηγείται. 

Μετά τη λήξη της άδειας, η σφραγίδα δεν επιτρέπεται να χρησιμοποιείται και επιστρέφεται 
στην Υπηρεσία μας. 


Ο Δ/ντής 


Αγροτικής Ανάπτυξης / Γ εωργίας 

ΠΑΡΑΡΤΗΜΑ I 

ΚΩΔΙΚΟΙ ΑΡΙΘΜΟΙ ΤΩΝ Δ/ΝΣΕΩΝ ΑΓΡΟΤΙΚΗΣ ΑΝΑΠΤΥΞΗΣ / ΓΕΩΡΓΙΑΣ 


Δ/νσεις Αγροτικής 
Ανάπτυξης / Γεωργίας 

Κ.Α. 

Δ/νσεις Αγροτικής 
Ανάπτυξης / Γ εωργίας 

Κ.Α. 

Δράμας 

01 

Ευρυτανίας 

29 

Καβάλας 

02 

Φθιώτιδας 

30 

Σερρών 

03 

Αργολίδας 

31 

Έβρου 

04 

Κορινθίας 

32 

Ορεστιάδας 

05 

Αχάΐας 

33 

Ροδόπης 

06 

Αρκαδίας 

34 

Ξάνθης 

07 

Μεσσηνίας 

35 

Θεσσαλονίκης 

08 

Τρκρυλίας 

36 

Πιερίας 

09 

Λακωνίας 

37 

Ημαθίας 

10 

Ηλείας 

38 

Πέλλας 

11 

Αιτωλοακαρνανίας 

39 

Γιαννιτσών 

12 

Ζακύνθου 

40 

Κιλκίς 

13 

Κεφαλληνίας 

41 

Χαλκιδικής 

14 

Αθηνών 

42 

Φλώρινας 

15 

Δυτικής Αττικής 

43 

Καστοριάς 

16 

Ανατολικής Αττικής 

44 

Κοζάνης 

17 

Πειραιώς 

45 

Γ ρεβενών 

18 

Βοιωτίας 

46 

Άρτας 

19 

Φωκίδας 

47 

Πρέβεζας 

20 

Εύβοιας 

48 

Ιωαννίνων 

21 

Λέσβου 

49 

Θεσπρωτίας 

22 

Χίου 

50 

Λευκάδας 

23 

Σάμου 

51 

Κέρκυρας 

24 

Κυκλάδων 

52 

Λάρισας 

25 

Δωδεκαννήσου 

53 

Μαγνησίας 

26 

Ηρακλείου 

54 

Τρικάλων 

27 

Λασιθίου 

55 

Καρδίτσας 

28 

Χανίων 

56 



Ρεθύμνου 

57 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Σεπτεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ ΕΥΑΓΓΕΛΟΣ Μ ΠΑΣΙΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.Θΐ.^Γ - θ-ιύι 3Π: \Λ/θβηΐ35ΐθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θοιό ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίθχ :210- 9472556 ϊπΙθγπθΙ : ίι11ρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































